Diari Oficial de la Generalitat Valenciana


Sumari del DOGV 4794, del 09-07-2004 (2004/6781)

Informació pública del projecte d'execució de la via parc (tram Parc de lo Morant - avinguda de la Universitat), resolució de les al·legacions i aprovació.
-----------------------------------------------------------------------------------------------------------------------------------------------------------

### Dades del document

Número de DOGV
:   4794

Data del DOGV
:   09-07-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6781


Organisme emissor
:   Ajuntament d'Alacant

Tipus de document
:   Anunci

Informació pública del projecte d'execució de la via parc (tram Parc de lo Morant - avinguda de la Universitat), resolució de les al·legacions i aprovació. [2004/S6781]
  
La Junta de Govern Local, en la sessió celebrada el dia 2 de juny de 2004, va adoptar, entre altres, l'acord següent:
  
10. Projecte d'execució de la via parc (tram: parc de lo Morant-avinguda de la universitat): resolució de les al·legacions i aprovació.
  
Havent-ne informat l'expedient tramitat en relació amb l'epígraf que precedix, els antecedents i raonaments del qual figuren, resumits, a continuació.
  
Per encàrrec de l'Ajuntament d'Alacant s'ha redactat el projecte d'execució de la via Parc (Tram: Parc de Lo Morant - avinguda de la Universitat), amb l'objecte d'acollir-se a un Conveni amb la Generalitat Valenciana per a l'execució de les obres d'aquella via.
  
El projecte es va exposar al públic mitjançant un Decret de la Regidoria d'Urbanisme de data 14 d'agost de 2003, inserint-se un edicte al respecte en el periòdic Alicante Hoy, de 13 de novembre de 2003, en el Diari Oficial de la Generalitat Valenciana del dia 20 d'este mes, i en el tauler d'anuncis Municipal. També, es remeteren avisos amb el contingut de l'edicte als titulars afectats, en compliment del tràmit al qual es referix l'article 46, apartat 3, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
El pressupost global de licitació del projecte ascendix a la quantitat de 5.176.627,22 euros.
  
Durant el termini concedit a l'efecte, Pedro Gadea Box, en representació de María Box Escribano, ha presentat un escrit d'al·legacions, en el qual assenyala que la seua representada és propietària de la parcel·la número 2 de les incloses en el projecte d'expropiació de la via Parc (tram: Los Ángeles), la superfície de la qual inclou una resta de 68 m² no expropiats, que el projecte d'Urbanització no recull. Entén que esta circumstància es deu a un error, per la qual sol·licita la seua esmena.
  
En relació amb esta pretensió, el Servici d'Obres i Projectes ha informat que: «tal com al·lega l'interessat, el projecte d'urbanització recull l'àmbit del projecte d'expropiació en la seua redacció inicial, és a dir, abans de la desafecció parcial de la parcel·la. En conseqüència, ha d'estimar-se la pretensió formulada en l'escrit d'al·legacions, de manera que quan s'execute la via Parc s'ocuparà únicament el sòl expropiat, i es respecta escrupulosament el que continue sent-ne de titularitat privada».
  
La competència per a adoptar el present acord correspon a la Junta de Govern Local, de conformitat amb el que establix en l'article 127.1, apartat d), de la Llei 7/1985, de 2 d'abril, Reguladora de les Bases del Règim Local, d'acord amb la Llei 57/2003, de 16 de desembre, de Mesures per a la Modernització del Govern Local.
  
Com a conseqüència del que s'ha exposat, la Junta de Govern Local adopta els següents acords:
  
Primer. Acceptar l'al·legació presentada per Pedro Gadea Box, en representació de María Box Escribano, en el sentit expressat en la part expositiva anterior.
  
Segon. Aprovar el projecte d'execució de la via Parc (Tram: Parc de Lo Morant - avinguda de la Universitat), redactat per encàrrec de l'Ajuntament d'Alacant.
  
Tercer. Inserir un edicte amb el contingut de l'acord aprovatori en el Butlletí Oficial de la Província i en el Diari Oficial de la Generalitat Valenciana.
  
Es publica perquè se'n prenga coneixement, d'acord amb el que establix l'article 59.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i es comunica que, contra l'esmentat acte, que posa fi a la via administrativa, i davant l'òrgan que el va dictar, es pot interposar, per escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant la Sala del Tribunal Superior de Justícia de la Comunitat Valenciana, en el termini de dos mesos, comptadors - ambdós terminis - a partir del dia següent de la publicació d'este edicte en el Butlletí Oficial de la Província d'Alacant.